মমতা বন্দ্যোপাধ্যায়ের পর এবার সূর্যকান্ত মিশ্র। আজ সোশ্যাল মিডিয়ায় লাইভ চ্যাটে থাকবেন সিপিএমের রাজ্য সম্পাদক। বিকেল পাঁচটা থেকে সন্ধে ছ'টা পর্যন্ত ফেসবুকে লাইভচ্যাট করবেন সূর্যকান্ত মিশ্র। সোশ্যাল মিডিয়ায় লাইভ চ্যাটে দশ হাজার তিনশো আটাত্তরটি প্রশ্ন এসেছিল মমতার কাছে। বিরোধী দলনেতার কাছেও প্রশ্নের ঢেউ আছড়ে পড়বে বলে আশাবাদী বাম শিবির। এবারের ভোটপ্রচারে অনেক বেশি টেকস্যাভি বামফ্রন্ট। বিশেষ করে সিপিএম। তরুণ প্রজন্মের কাছে পৌছতে সোশ্যাল মিডিয়াকে কাজে লাগাচ্ছে দল। সূর্যবাবুর নিজস্ব টুইটার হ্যান্ডল রয়েছে। সোশ্যাল মিডিয়ার একটা আলাদা উইং খোলা হয়েছে আলিমুদ্দিনে। জনসভা, নিউজ স্টুডিওর বাইরে গিয়ে এবার সোশ্যাল মিডিয়াতেও আমজনতার সঙ্গে আলাপচারিতায় প্রস্তুত সূর্যকান্ত মিশ্র।
 ওয়েব ডেস্ক: মমতা বন্দ্যোপাধ্যায়ের পর এবার সূর্যকান্ত মিশ্র। আজ সোশ্যাল মিডিয়ায় লাইভ চ্যাটে থাকবেন সিপিএমের রাজ্য সম্পাদক। বিকেল পাঁচটা থেকে সন্ধে ছ'টা পর্যন্ত ফেসবুকে লাইভচ্যাট করবেন সূর্যকান্ত মিশ্র। সোশ্যাল মিডিয়ায় লাইভ চ্যাটে দশ হাজার তিনশো আটাত্তরটি প্রশ্ন এসেছিল মমতার কাছে। বিরোধী দলনেতার কাছেও প্রশ্নের ঢেউ আছড়ে পড়বে বলে আশাবাদী বাম শিবির। এবারের ভোটপ্রচারে অনেক বেশি টেকস্যাভি বামফ্রন্ট। বিশেষ করে সিপিএম। তরুণ প্রজন্মের কাছে পৌছতে সোশ্যাল মিডিয়াকে কাজে লাগাচ্ছে দল। সূর্যবাবুর নিজস্ব টুইটার হ্যান্ডল রয়েছে। সোশ্যাল মিডিয়ার একটা আলাদা উইং খোলা হয়েছে আলিমুদ্দিনে। জনসভা, নিউজ স্টুডিওর বাইরে গিয়ে এবার সোশ্যাল মিডিয়াতেও আমজনতার সঙ্গে আলাপচারিতায় প্রস্তুত সূর্যকান্ত মিশ্র।